stanford-oval/wikipedia huggingface dataset:
Menandros
Aiheesta muualla

Kuvia tai muita tiedostoja aiheesta Menandros Wikimedia Commonsissa
Menandros-fragmentteja Oxyrhynchus Online. The Imaging Papyri Project, University of Oxford. (englanniksi) (muinaiskreikaksi)
Menandrosta esittävä seinämaalaus niin kutsutussa Menandroksen talossa Pompejissa.
Papyruskatkelma Menandroksen komediasta Keritty kaunotar, säkeet 976–1008. Oksyrhynkhoksen papyrukset (P.Oxy.) II 211.
Kohtaus Menandroksen komediasta Samoksen nainen. Mosaiikki niin kutsutusta Menandroksen talosta Mytilenestä, 200–300-luku jaa.
Menandros ja komedianaamioita. Roomalainen reliefi, 1. vuosisata eaa./jaa. Princeton University Art Museum.
Arnebergin kirkko

| Arnebergin kirkko Arneberg kirke |
| --- | --- |
 Kirkko vuonna 2001.
Sijainti:  Åsnes, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1878
Suunnittelija:  Henrik Nissen
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Arnebergin kirkko (norj. Arneberg kirke) on Åsnesin kunnassa Innlandetin läänissä Norjassa sijaitseva puinen pitkäkirkko vuodelta 1878.
Aiheesta muualla

Kuvia tai muita tiedostoja aiheesta Arnebergin kirkko Wikimedia Commonsissa
Mustalampi (Ähtäri, Ryöttö)

| Mustalampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°31′14″N, 24°08′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskuoja:  oja Hankaveteen 
Järvinumero:  35.432.1.002
Mittaustietoja
Pinnankorkeus:  154,7 m  
Rantaviiva:  1,237 km  
Pinta-ala:  6,382 ha  
Saaria:  2 
 fiMustalampi 
Mustalampi on Etelä-Pohjanmaalla Ähtärissä Ryötön kylän lähellä sijaitseva lampi.
Maantietoa

Lammen pinta-ala on 6,4 hehtaaria, se on 400 metriä pitkä ja 250 metriä leveä. Lammella on kartan mukaan kaksi saarta. Lampi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Hankaveden–Väliveden alueeseen (35.432) se kuuluu. Lammen vedenpinnan korkeus on 154,7 metriä mpy.
Arnel Pineda

Arnel Pineda Journeyn solistina 2009.
Arnel Pineda (s. 5. syyskuuta 1967, Manila) on filippiiniläinen laulaja. Pineda on yhdysvaltalaisen rockyhtye Journeyn solisti. Pineda on tullut Journeyn lisäksi tunnetuksi karaokelaulajana ja lukuisten eri yhtyeiden rock-kappaleiden cover-esittäjänä. Erityisesti Pineda on esittänyt Bryan Adamsin kappaleita. Journey-yhtyeeseen Pineda löydettiin Youtubeen päätyneiden keikkavideoiden myötä. Pineda esiintyi monilla videopätkillä laulaen muun muassa Journeyn kappaleita. Journeyn Neal Schon vakuuttui Pinedan kyvyistä ja koe-esiintymisen jälkeen Pineda valittiin Journeyn uudeksi laulajaksi vuonna 2007. Elämässään Pineda on ollut koditon ja käyttänyt huumeita noin parikymmentä vuotta. Pineda on ilmaissut kannattavansa Filippiinien huumesotaa.
Albumit Journeyn kanssa

Revelation (2008)
Eclipse (2011)
Arnegi

| Arnéguy |
| --- | --- |
 Arnéguy
 Koordinaatit: 43°7′N, 1°17′W 
Valtio:  Ranska
Hallintoalue:  Akvitania
Departementti:  Pyrénées-Atlantiques
Arrondissementti:  Bayonne
Kantoni:  Montagne Basque
Hallinto:  
 – Hallinnon tyyppi:  Kunta
 – Pormestari:  Catherine Bègue
Pinta-ala:  
 – Kokonaispinta-ala:  22 km²
Väkiluku (2012):  235
 – Väestötiheys:  10,7 as./km²
 
 www.arneguy.fr 
Infobox OKVirheellinen NIMI-arvo: 
Arnegi (ransk. Arnéguy) on kunta Baskimaan Ranskan puoleisessa osassa.
Kunnassa oli vuonna 2012 noin 235 asukasta ja sen pinta-ala on 22 neliökilometriä.
Aiheesta muualla

Kuvia tai muita tiedostoja aiheesta Arnegi Wikimedia Commonsissa
Mustalampi (Äänekoski, Mäkikylä)

| Mustalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°35′00″N, 25°31′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saarijärven alue (14.61)
Laskupuro:  Mustapuro Kiimasjärveen 
Järvinumero:  14.612.1.003
Mittaustietoja
Pinnankorkeus:  179 m  
Pituus:  360 m  
Leveys:  210 m  
Rantaviiva:  1,028 km  
Pinta-ala:  5,884 ha  
Tilavuus:  0.000045 km³ 
Keskisyvyys:  0,77 m  
Suurin syvyys:  2,4 m  
Saaria:  ei saaria 
 fiMustalampi 
Mustalampi  on Keski-Suomessa Äänekoskella  Mäkikylän lähellä sijaitseva lampi.
Maantietoa

Lampi on 360 metriä pitkä, 210 metriä leveä, ja sen pinta-ala on 5,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 45 400 kuutiometriä. Sen keskisyvyys on 0,8 metriä ja suurin syvyys on 2,4 metriä. Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Kiimasjärven alueeseen (14.612) se kuuluu. Lammen vedenpinnan korkeus on 179 metriä mpy.
Arne Øien

| Arne Øien> Norjan öljy- ja energiaministeri |
| --- | --- |
 Brundtlandin II hallitus 9. toukokuuta 1986 – 16. lokakuuta 1989  
Edeltäjä:  Kåre Kristiansen
Seuraaja:  Eivind Reiten
Henkilötiedot
Syntynyt: 22. joulukuuta 1928 Oslo, Norja
Kuollut: 5. lokakuuta 1998 (69 vuotta) Oslo, Norja
Ammatti:  ekonomisti, poliitikko
Tiedot
Puolue:  Työväenpuolue
Arne Øien (22. joulukuuta 1928 Oslo – 5. lokakuuta 1998 Oslo) oli norjalainen ekonomisti ja työväenpuolueen poliitikko. Hän toimi Norjan öljy- ja energiaministerinä 1986–1989.
Aiheesta muualla

Arne Øien Norjan suurkäräjien verkkosivuilla (norjaksi)
Axel Janse

| Mitalit | Mitalit | Mitalit |  |
| --- | --- | --- | --- |
|  Axel Janse |  Axel Janse |  Axel Janse |  |
Maa:   Ruotsi
Miesten voimistelu
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | joukkuekilpailu, ruotsalainen järjestelmä |  |
Axel Johan Janse (18. maaliskuuta 1888 Ärla – 18. elokuuta 1973 Malmö) oli ruotsalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa ruotsalaisen järjestelmän joukkuevoimistelussa.
Axel Juselius

Axel Werner Juselius (13. lokakuuta 1868 Helsinki – 23. kesäkuuta 1935 Helsinki) oli suomalainen diplomi-insinööri, professori ja kansanedustaja 1909–1910.
Axel Juseliuksen vanhemmat olivat hovineuvos Viktor Emil Juselius ja Wilhelmina Almqvist. Hän valmistui filosofian kandidaatiksi, filosofian maisteriksi ja diplomi-insinööriksi 1890. Juselius työskenteli tie- ja vesirakennushallituksessa 1890–1908, Teknillisen korkeakoulun vesirakennuksen ja pohjarakennuksen professorina 1908–1935 ja korkeakoulun vararehtorina 1916–1919. Vuonna 1908 hän perusti oman yrityksen, Oy Axel Juseliuksen vesirakennuksen. Juselius oli myös Suomen teknillisen yhdistyksen puheenjohtaja ja sihteeri.
Axel Juselius valittiin eduskuntaan ruotsalaisen kansanpuolueen edustajaksi Uudenmaan läänin vaalipiiristä vuoden 1909 vaaleissa. Hän toimi eduskunnan rautatievaliokunnan puheenjohtajana.
Virossa oleva suurin Linnamäen voimalaitos mainitaan hänen suunnittelemaksi.
Axel Israel Frietsch

Axel Israel Frietsch (1. heinäkuuta 1820 Norrköping, Ruotsi – 28. elokuuta 1863 Hämeenlinna) oli ruotsalainen kirjanpitäjä ja tehtaanvuokraaja, joka perusti vuonna 1856 Tampereen verkatehtaan.
Frietsch asui Lyypekissä ja Norrköpingissä ennen Suomeen tuloaan vuonna 1844. Suomessa hän oli aluksi Axel Wilhelm Wahrenin omistaman Jokioisten verkatehtaan kirjanpitäjänä ja kauppamatkustajana. Frietsch vuokrasi Jokioisten verkatehtaan vuonna 1851 ja hän oli tehtaan vuokraajana vuoteen 1858 saakka.
Frietsch anoi vuonna 1855 perustamislupaa Tampereelle suunnittelemalleen verkatehtaalle ja saatuaan luvan seuraavana vuonna hän vuokrasi Hatanpään kartanolta maata Tammerkosken itärannalta ja perusti A. I. Frietsch & Co nimisen yhtiön yhdessä Adolf Törngrenin kanssa. Tehtaan nelikerroksisen tiilirakennuksen rakentaminen alkoi 1856 ja syksyllä 1858 Frietsch siirsi Jokioisten verkatehtaan koneet Tampereelle. Tehdas oli jo 1860-luvun alussa suurin alallaan Suomessa mutta tehdas joutui liian pienen oman pääoman vuoksi talousvaikeuksiin ja meni konkurssiin 1863. Tehtaan toiminta jatkui kuitenkin toisten omistajien toimesta kun vuonna 1869 saksalainen Carl Zuhr osti tehtaan Suomen Pankilta yhdessä yhtiökumppaniensa kanssa. Frietsch kuoli elokuun lopulla 1863 sairaskohtaukseen junassa lähellä Hämeenlinnan rautatieasemaa ollessaan matkalla Tampereelle. Hänen hautansa sijaitsee Pyynikin kirkkopuistossa Tampereella. Haudalla ollut valurautaristi on hävinnyt joskus 1990-luvulla.
Frietsch oli naimisissa vuodesta 1854 Porvoosta kotoisin olleen Sofia Carolina Procopen kanssa, joka oli Tampereen pormestarina myöhemmin toimineen Fredrik Vilhelm Procopén serkku. Heillä oli kolme lasta.
Axel Jansson

| Mitalit> Maa:   Ruotsi.Miesten ammunta. Olympialaiset  | Mitalit> Maa:   Ruotsi.Miesten ammunta. Olympialaiset  | Mitalit> Maa:   Ruotsi.Miesten ammunta. Olympialaiset  | Maa:   Ruotsi> Miesten ammunta. |
| --- | --- | --- | --- |
|  Hopeaa | Lontoo 1908 | 300 m vapaakivääri (asennot), joukkuekilpailu |  |
Carl Axel Jansson (24. huhtikuuta 1882 Tukholma – 22. syyskuuta 1909 Tukholma) oli ruotsalainen ampuja. Hän kilpaili vuoden 1908 kesäolympialaisissa Lontoossa ja sai 300 metrin vapaakiväärin (asennot) joukkuekilpailussa hopeaa. Sen yksilökilpailussa hän sijoittui seitsemänneksi. Hän osallistui myös 200–1000 jaardin sotilaskiväärikilpailuun sijoittuen viidenneksi.
Australian Strategic Policy Institute

Australian Strategic Policy Instituten toimisto Canberrassa Australiassa.
Australian Strategic Policy Institute (ASPI) on puolueeton australialainen ajatushautomo. Se tuottaa asiantuntijalausuntoja australialaisten ja ulkomaalaisten johtajien käyttöön. Australian Strategic Policy Institute on tullut auktoritatiiviseksi ja laajalti siteeratuksi toimijaksi varsinkin indopasifisen alueen strategista politiikkaa koskevan keskustelun alueella.
Australian Strategic Policy Instituten perusti Australian hallitus vuonna 2001. Sitä on osittain rahoittanut Australian puolustusministeriö.
Ampumahiihdon maailmanmestaruuskilpailut 2012

| Ampumahiihdon maailmanmestaruuskilpailut 2012 |
| --- | --- |
 
Sijainti:  Ruhpolding  Saksa
Kilpailupaikka:  Chiemgau Arena
Kilpailutapahtumia:  11
Menestynein maajoukkue:   Norja
Avajaiset:  29. helmikuuta 2012
Päättäjäiset:  11. maaliskuuta 2012
 ← 20112013 →
Ampumahiihdon maailmanmestaruuskilpailut 2012 järjestettiin 1.–11. maaliskuuta Ruhpoldingissa, Saksassa. Kilpailuissa oli 11 eri kilpailukategoriaa. Kaikki nämä vaikuttivat maailmancupin kauden 2011–2012 tilastoihin. Kilpailujen suojelijana toimi Saksan liittokansleri Angela Merkel.
Valinta

Kilpailujen järjestäjä valittiin Kansainvälisen ampumahiihtoliiton vuoden 2008 kongressissa Prahassa. Äänestyksessä Ruhpolding voitti Kontiolahden 92% äänisaaliilla. Myös Nové Město na Moravě haki MM-kilpailuja, mutta he vetäytyivät viime hetkillä uskoen Ruhpoldingin olevan liian kova vastustaja. Sen sijaan he saivat seuraavan vuoden MM-kilpailut. Urheilijoista mm. Ricco Groß ja Magdalena Neuner kannattivat Ruhpoldingia kisaisännäksi.
Aikataulu

1. maaliskuuta (15:30): 2x6 km + 2x7.5 km
3. maaliskuuta (12:30): Miesten 10 km sprintti
3. maaliskuuta (15:30): Naisten 7.5 km sprintti
4. maaliskuuta (13:15): Miesten 12.5 km takaa-ajo
4. maaliskuuta (16:00): Naisten 10.0 km takaa-ajo
6. maaliskuuta (15:15): Miesten 20 km normaalimatka
7. maaliskuuta (15:15): Naisten 15 km normaalimatka
9. maaliskuuta (15:15): Miesten 4x7.5 km viesti
10. maaliskuuta (15:15): Naisten 4x6 km viesti
11. maaliskuuta (13:30): Miesten 15 km yhteislähtö
11. maaliskuuta (16:00): Naisten 12.5 km yhteislähtö
Miehet > 10 km pikakilpailu

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Martin Fourcade | 24.18,6/(1+1) |
| 2 |  | Emil Hegle Svendsen | 24.33,7/(1+1) |
| 3 |  | Carl Johan Bergman | 24.36,3/(0+0) |
Miehet > 12,5 km takaa-ajo

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Martin Fourcade | 33.39,4/4 |
| 2 |  | Carl Johan Bergman | 33.44,6/2 |
| 3 |  | Anton Šipulin | 34.01,5/1 |
Miehet > 20 km normaalimatka

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Jakov Fak | 46.48,2/(0+0+0+1) |
| 2 |  | Simon Fourcade | 46.55,2/(0+0+1+0) |
| 3 |  | Jaroslav Soukup | 47.00,5/(0+1+0+0) |
Miehet > 15 km yhteislähtö

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Martin Fourcade | 38.25,4 / 2 |
| 2 |  | Björn Ferry | 38.28,4 / 0 |
| 3 |  | Fredrik Lindström | 38.28,8 / 2 |
Miehet > 4 × 7,5 km viesti

| Sija | Maa | Joukkue | Aika / Sakkokierrokset + varapatruunat |
| --- | --- | --- | --- |
| 1 |  | Ole Einar Bjørndalen, Rune Brattsveen, Tarjei Bø, Emil Hegle Svendsen | 1.17.26,8 / 1+7 |
| 2 |  | Jean-Guillaume Béatrix, Simon Fourcade, Alexis Bœuf, Martin Fourcade | 1.17.56,5 / 0+10 |
| 3 |  | Simon Schempp, Andreas Birnbacher, Michael Greis, Arnd Peiffer | 1.18.19.8 / 0+10 |
Naiset > 7,5 km pikakilpailu

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Magdalena Neuner | 21.07,0/0 |
| 2 |  | Darja Domratševa | 21.22,2/0 |
| 3 |  | Vita Semerenko | 21.44,6/0 |
Naiset > 10 km takaa-ajo

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Darja Domratševa | 29.39,6/2 |
| 2 |  | Magdalena Neuner | 30.04,7/3 |
| 3 |  | Olga Viluhina | 30.55,0/1 |
Naiset > 15 km normaalimatka

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Tora Berger | 42.30,0/(1+0+0+0) |
| 2 |  | Marie-Laure Brunet | 43.26,4/(0+0+0+1) |
| 3 |  | Helena Ekholm | 43.41,4/(1+0+0+0) |
Naiset > 12,5 km yhteislähtö

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Tora Berger | 35.41,6 / 1 |
| 2 |  | Marie-Laure Brunet | 35.49,7 / 1 |
| 3 |  | Kaisa Mäkäräinen | 35.54,3 / 1 |
Naiset > 4 × 6 km viesti

| Sija | Maa | Joukkue | Aika / Sakkokierrokset + varapatruunat |
| --- | --- | --- | --- |
| 1 |  | Tina Bachmann, Magdalena Neuner, Miriam Gössner, Andrea Henkel | 1.09.33,0 / 1+10 |
| 2 |  | Marie-Laure Brunet, Sophie Boilley, Anais Bescond, Marie Dorin Habert | 1.10.01,5 / 0+7 |
| 3 |  | Fanny Welle-Strand Horn, Elise Ringen, Synnøve Solemdal, Tora Berger | 1.10.12,5 / 0+12 |
Sekaviesti (2 × 6 km + 2 × 7,5 km)

| Sija | Maa | Joukkue | Aika / Sakkokierrokset + varapatruunat |
| --- | --- | --- | --- |
| 1 |  | Tora Berger Synnøve Solemdal Ole Einar Bjørndalen Emil Hegle Svendsen | 1.12.29,3/0+10 |
| 2 |  | Andreja Mali Teja Gregorin Klemen Bauer Jakov Fak | 1.12.49,5/0+7 |
| 3 |  | Andrea Henkel Magdalena Neuner Andreas Birnbacher Arnd Peiffer | 1.13.02,1/1+10 |
Mitalitaulukko

Isäntämaa
| 0 | 1 | 2 | 3 | 4 | 5 |
| --- | --- | --- | --- | --- | --- |
| Sija | Maa | Kultaa | Hopeaa | Pronssia | Yht. |
| 1 |  Norja | 4 | 1 | 1 | 6 |
| 2 |  Ranska | 3 | 5 | 0 | 8 |
| 3 |  Saksa | 2 | 1 | 2 | 5 |
| 4 |  Slovenia | 1 | 1 | 0 | 2 |
| = |  Valko-Venäjä | 1 | 1 | 0 | 2 |
| 6 |  Ruotsi | 0 | 2 | 3 | 5 |
| 7 |  Venäjä | 0 | 0 | 2 | 2 |
| 8 |  Tšekki | 0 | 0 | 1 | 1 |
| = |  Ukraina | 0 | 0 | 1 | 1 |
| = |  Suomi | 0 | 0 | 1 | 1 |
|  | Yhteensä | 11 | 11 | 11 | 33 |
Aiheesta muualla

Kuvia tai muita tiedostoja aiheesta Ampumahiihdon maailmanmestaruuskilpailut 2012 Wikimedia Commonsissa
International Biathlon Union (Arkistoitu – Internet Archive)
Annie Dalton

Annie Dalton (s. 1948) on englantilainen lasten- ja nuortenkirjailija. Hän on opiskellut Warwickin yliopistossa ja työskennellyt eri ammateissa. Nykyisin hän kirjoittaa päätoimisesti. Daltonilta on suomennettu neljä Enkeliakatemia-sarjan kirjaa: Siivet selkään, Vehkeilyä, Korkealentoa ja Vallan kahvassa (2003–2004).
Dalton asuu Suffolkissa. Hänellä on kolme lasta ja kaksi lastenlasta.
Aiheesta muualla

Enkeliakatemia Rising Shadow
Avenue de Friedland

Avenue de Friedland. Kadun päässä näkyy Riemukaari
Avenue de Friedland on puistokatu Ranskan pääkaupungin Pariisin 8. arrondissementissa. Se on saanut nimensä Napoleonin sotien Friedlandin taistelun mukaan. Avenue de Friedland on yksi Place Charles de Gaullelta säteittäin lähtevistä 12 leveästä puistokadusta.
Avenue de Friedlandin nimi oli alun perin Boulevard Beaujon. Puistokatu sai nykyisen nimensä Ranskan toisen keisarikunnan aikana.
Avenue de Friedland johtaa Place Charles de Gaullelta itään. Sen jatkeena on Boulevard Haussmann, joka yhdistää sen Pariisin vanhinta osaa kiertäviin suuriin bulevardeihin.
Aiheesta muualla

Kuvia tai muita tiedostoja aiheesta Avenue de Friedland Wikimedia Commonsissa
Asvalttisoturi

| Asvalttisoturi |
| --- | --- |

Kirjailija:  Tuija Lehtinen
Kieli:  suomi
Genre:  nuortenkirjallisuus
Kustantaja:  Otava
Julkaistu:  1997
Ulkoasu:  sidottu
Sivumäärä:  256
ISBN:  978-9-51114977-4
Löydä lisää kirjojaKirjallisuuden teemasivulta
Asvalttisoturi on Tuija Lehtisen kirjoittama vuonna 1997 ilmestynyt nuortenkirja. Se kertoo teinipoika Kimistä, tämän roolipeliharrastuksesta sekä loputtomasta ihastuksesta punk-prinsessa Saraan. Kirja sai Topeliuspalkinnon vuonna 1997.
Kim on esiintynyt aikaisemmin Lehtisen toisessa nuortenkirjassa Kundi kesätukkainen setteriään ulkoiluttamassa. Kirjan päähenkilönä on Maarit, Kimin runoilijaystävä. Punkkarineiti Saran monivaiheinen tarina jatkuu Lehtisen kirjoissa sara@crazymail.com, Nottingham kesällä kello 6, Sara ja levottomat jalat sekä Missä olet, Sara?.
Juoni

Kim on 15-vuotias poika, jonka elämä on sekavaa, vaihtelevaa ja liikkuvaa. Roolipelissä hän on sankari Ciramir Näkymätön, mutta tosielämässä kaikki ei ole niin helppoa. Kim on jo ala-asteella ihastunut kultatukkaiseen Saraan, josta on myöhemmin kuoriutunut Sid-nimisen punkkarin kanssa liikkuva punk-prinsessa. Lisäksi Kimiä vaivaavat hissukka hammaslääkäri-isä, johon ei saa vauhtia millään, kysymykset 13 vuotta sitten kuolleesta Julia-äidistä, sekä ärsyttävä perässäroikkuja Möykky. Kim purkaa usein huolensa punahiuksiselle runoilijaystävälleen Maaritille. Kim ja Maarit uskottelevat Kimin isälle pitkään Maaritin olevan hänen tyttöystävänsä, sillä isä tahtoo kovasti, että Kimilläkin on joku. Kuitenkin kun Möykky ja Sara pettävät Kimiä tämän isovanhempien saaressa mökillä, Kimillä menevät asiat lisää sekaisin.
Henkilöt

Kim – Kim on 15-vuotias teinipoika, joka asuu kahdestaan hammaslääkäri-isänsä kanssa, yrittää päästä yli musertavasta ihastuksestaan punk-prinsessaan, ja eroon ärsyttävästä perässäroikkujastaan.
Möykky – Möykky on vankkarakenteinen poika, joka kokee asiakseen suojella Kimiä kaikelta pahalta - kuten esimerkiksi Sidiltä ja tämän punk-jengiltä. Möykky itse ei tajua sitä, mutta hän on Kimin mielestä erittäin ärsyttävä.
Maarit – Maarit on punahiuksinen runosielu ja Kimin hyvä ystävä: he tilittävätkin usein murheitaan toisilleen. Maarit on kokeillut siipiään myös nuortenlehden novellistina, ja hän kärttääkin Kimiltä jatkuvasti rehellisiä mielipiteitä hänen kirjoitelmistaan.
Sara ja Sid – Sara on punkkarityttö, joka vielä ala-asteella oli kultahiuksinen huilunsoittajalupaus, mutta jonka elämä muuttui hänen vanhempiensa erottua ja isän alettua jättää häntä huomiotta. Sid taas on huumeita välittävä punkkarijengin johtohahmo.
Julia – Julia on Kimin kolmetoista vuotta sitten kuollut äiti. Kimiä vaivaavat monet kysymykset hänen äidistään, joihin kuitenkaan hänen isoisänsä eikä isänsä suostu vastaamaan. Juliasta on kerrottu, että hänellä oli nuorena vaaleat hiukset ja hän soitti huilua.
Marika – Marika on Kimin isovanhempien kaunis mökkinaapuri, joka viettää usein aikaansa aurinkotuolissa bikineissään rusketusta hankkimassa, tarjoten näin lähisaarilla asuvalle nuorisolle silmänruokaa. Kim onkin ristinyt hänet itsekseen ihanaksi immeksi.
Toni – Toni on Kimin paras ystävä, jota poika ymmärtääkin yleensä puolesta sanasta. Tonin eno omistaa mansikkatilan, johon Toni pääsee halutessaan kesätöihin. Enonsa mansikkatilalla hänellä on savoa tosissaan jauhava Anna-Leena-niminen heila.
Lisko ja Katja – Lisko on roolipelinjohtaja, jonka pelissä Kim toimi Ciramir Näkymättömänä ennen, kuin Lisko tappoi hänen hahmonsa mustasukkaisuuspuuskissaan. Katja taas on tyttö, joka pelaa roolipelejä satunnaisesti Tonin, Liskon ja Kimin kanssa.
Axel Johan Alfons Spåre

Axel Johan Alfons Spåre (9. tammikuuta 1847 Hämeenlinna – 10. syyskuuta 1917 Pirkkala) oli suomalainen juristi ja moninkertainen valtiopäivämies.
Spåren vanhemmat olivat kihlakunnantuomari Karl Vilhelm Spåre ja Augusta Elisabet Rosalia von Knorring ja puoliso vuodesta 1881 Jenny Amalia Eleonora Rothe. Spåre tuli ylioppilaaksi Hämeenlinnassa 1867, suoritti tuomarintutkinnon 1871 ja sai varatuomarin arvon 1874. Hän työskenteli ensin Turun hovioikeudessa ja sitten Viipurin hovioikeudessa, jossa hänestä tuli 1891 hovioikeudenneuvos ja jonka varapresidentti hän oli 1909–1910.
Spåre oli aatelissäädyssä edustaja valtiopäivillä 1888, 1891, 1894, 1897, 1899, 1900, 1904–1905 ja 1905–1906.
Spåren veljiä olivat  Viipurin hovioikeuden hovioikeudenneuvos Alexander Eugen Spåre ja juristi, virka- ja valtiopäivämies Karl Gustaf Spåre.
Aud Inger Aure

| Aud Inger Aure> Norjan oikeusministeri |
| --- | --- |
 Bondevikin I hallitus 17. lokakuuta 1997 – 15. maaliskuuta 1999  
Edeltäjä:  Gerd-Liv Valla
Seuraaja:  Odd Einar Dørum
Henkilötiedot
Syntynyt: 12. marraskuuta 1942 Averøy, Norja
Kuollut: 7. kesäkuuta 2023 (80 vuotta)
Tiedot
Puolue:  Kristillinen kansanpuolue
Aud Inger Aure (12. marraskuuta 1942 Averøy – 7. kesäkuuta 2023) oli norjalainen kristillisen kansanpuolueen poliitikko. Hän toimi Norjan oikeusministerinä 1997–1999.
Aiheesta muualla

Aud Inger Aure Norjan suurkäräjien verkkosivuilla (norjaksi)
Monacon Grand Prix 2023

|  Monacon Grand Prix 2023  |
| --- | --- |
 6. osakilpailu 22 osakilpailusta kaudella 2023. 

Päivämäärä:  28. toukokuuta 2023
Rata:  Circuit de Monaco
Sijainti:  Monaco
Ratatyyppi:  Katurata
Radan pituus:  3,337 km
Kilpailun pituus:  78 kierrosta, 260,286 km
Sää:   Epävakaa
Paalupaikka
Kuljettaja:   Max Verstappen   (Red Bull Racing-Honda RBPT)
Paaluaika:  1.11,365
Palkintokoroke
Voittaja:   Max Verstappen   (Red Bull Racing-Honda RBPT)
Toinen:   Fernando Alonso   (Aston Martin Aramco-Mercedes)
Kolmas:   Esteban Ocon   (Alpine-Renault)
Nopein kierros
Kuljettaja:   Lewis Hamilton   (Mercedes)
Kierrosaika:  1.15,650 (kierroksella 33)
Monacon Grand Prix 2023 (virallisesti Formula 1 Grand Prix de Monaco 2023) oli Formula 1 -kauden 2023 kuudes osakilpailu, joka ajettiin 28. toukokuuta Monacon katuradalla Monacossa.
Vapaat harjoitukset

Ensimmäisissä vapaissa harjoituksissa Williamsin Alexander Albon aiheutti punaiset liput radalle kolaroituaan radan Sainte Devoten mutkaosiolla. Ensimmäisten vapaiden harjoitusten nopein oli Ferrarin Carlos Sainz, Aston Martinin Fernando Alonso oli toinen ja Mercedeksen Lewis Hamilton kolmas.
Toisissa vapaissa harjoituksissa Sainz aiheutti punaiset liput radalle, kun hän menetti autonsa hallinnan ja kolaroi ratavalliin radan uima-allasosiolla. Red Bullin Max Verstappen oli toisten vapaiden harjoitusten nopein ennen Ferrarin Charles Leclerciä ja Sainzia.
Kolmansissa vapaissa harjoituksissa Hamilton kolaroi autonsa Mirabeau-mutkassa ja Haasin Kevin Magnussen aiheutti ensin ajovirheellään keltaiset liput Sainte Devoten mutkaosiolla, mutta hänen ajonsa päättyi lopulta auton pysähtymiseen Portier-mutkassa. Verstappen oli myös kolmansien vapaiden harjoitusten nopein ennen tallikaveriaan Sergio Péreziä ja Aston Martinin Lance Stroll oli kolmas.